31999R1722
L 203/16
JURNALUL OFÍCIAL AL UNIUNII EUROPENE
REGULAMENTUL (CE) NR. 1722/1999 AL CONSILIULUI
din 29 iulie 1999
privind importul de tărâțe, spărturi și alte reziduuri rezultate în urma cernerii, măcinării sau folosirii altor metode de transformare ale unor cereale provenite din Algeria, Maroc și Egipt și importul de grâu dur originar din Maroc
CONSILIUL UNIUNII EUROPENE
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
acordurile de cooperare și Acordurile interimare încheiate în 1976 și 1977 între Comunitatea Economică Europeană, pe de o parte, și Republica Populară Democrată Algeria, Republica Arabă Egipt și Regatul Marocului, pe de altă parte, privind importul în Comunitate de tărâțe, spărturi și alte reziduuri rezultate în urma cernerii, măcinării și a altor metode de transformare a cerealelor prevede regimuri preferențiale bazate pe reduceri sau scutiri de prelevări variabile;
(2)
acordul de cooperare și Acordul interimar dintre Comunitatea Economică Europeană și Regatul Marocului privind regimurile speciale pentru importul de grâu dur acordă o reducere a prelevării variabile;
(3)
regulamentul (CEE) nr. 1519/76 al Consiliului din 24 iunie 1976 privind importurile de tărâțe, spărturi și alte reziduuri rezultate în urma cernerii, măcinării și a altor metode de transformare a cerealelor provenite din Algeria (1), Regulamentul (CEE) nr. 1526/76 al Consiliului din 24 iunie 1976 privind importurile de tărâțe și alte reziduuri rezultate în urma cernerii, măcinării și a altor metode de transformare a cerealelor provenite din Maroc (2), Regulamentul (CEE) nr. 1251/77 al Consiliului din 17 mai 1977 privind importurile de tărâțe și alte reziduuri rezultate în urma cernerii, măcinării și a altor metode de transformare a cerealelor provenite din Republica Arabă Egipt (3) și Regulamentul (CEE) nr. 1520/76 al Consiliului din 24 iunie 1976 privind importurile de grâu dur originar din Maroc (4) stabilesc normele de punere în aplicare a regimurilor respective;
(4)
acordurile de asociere euro-mediteraneene sunt în curs de negociere sau încheiate cu Republica Populară Democrată Algeria, Regatul Marocului și Republica Arabă Egipt; între timp, se aplică acordurile de cooperare menționate de Regulamentele (CEE) nr. 1519/76, (CEE) nr. 1520/76, (CEE) nr. 1526/76 și (CEE) nr. 1251/77;
(5)
prin Acordul privind agricultura, încheiat în cadrul negocierilor comerciale multilaterale ale Rundei Uruguay, Comunitatea a aprobat stabilirea cuantumului prelevărilorvariabile și înlocuirea lor cu drepturilevamale de la data de 1 iulie 1995; acest lucru ar putea face regimurile speciale bazate pe prelevări variabile inoperabile și, ca urmare, până la încheierea unor noi acorduri cu Algeria, Maroc și Egipt, a trebuit să fie introduse derogări temporare care nu afectează esența fiecărei măsuri, de la Regulamentele (CEE) nr. 1519/76, (CEE) nr. 1520/76, (CEE) nr. 1526/76 și (CEE) nr. 1251/77; normele de modificare temporară ale respectivelor regulamente sunt stabilite de Regulamentele (CE) nr. 1710/95 (5) și (CE) nr. 1711/95 (6) până la data de 30 iunie 1999 pe baza articolului 3 din Regulamentul (CE) nr. 3290/94 (7);
(6)
avantajele oferite în temeiul acordurilor privind importul de tărâțe, spărturi și alte reziduuri reziduuri rezultate în urma cernerii, măcinării și a altor metode de transformare a cerealelor au fost înlocuite, în ceea ce privește drepturile vamale, pentru Algeria și Maroc, printr-o reducere forfetară de 7,25 EUR pe tonă a prelevărilor prevăzute de Tariful Vamal Comun, înlocuind componenta fixă a concesiei urmată de o reducere de 60 % din dreptul redus pentru înlocuirea componentei variabile a concesiei și, pentru Egipt, printr-o reducere de 60 % a drepturilor vamale;
(7)
până la finalizarea negocierilor în curs sau încheierea acordurilor, sunt necesare măsuri pentru asigurarea continuității comerțului cu Comunitatea prin extinderea regimurilor tranzitorii în vigoare;
(8)
în cazul în care se încheie noi acorduri cu țările terțe vizate, prezentul regulament trebuie modificat; trebuie prevăzut că aceste modificări pot fi adoptate de Comisie în conformitate cu procedura prevăzută la articolul 23 din Regulamentul (CEE) nr. 1766/92 al Consiliului din 30 iunie 1992 privind organizarea comună a piețelor în sectorul cerealelor (8),
ADOPTĂ PREZENTUL REGULAMENT:
Articolul 1
Prezentul regulament prevede dispoziții aplicabile regimurilor speciale pentru importul tărâțelor, spărturilor și al altor reziduuri rezultate în urma cernerii, măcinării și a altor metode de transformare a anumitor cereale provenite din Algeria, Maroc și Egipt și dispoziții aplicabile regimurilor speciale pentru importul grâului dur provenit din Maroc.
Articolul 2
Drepturile vamale aplicabile importurilor în Comunitate a tărâțelor, spărturilor și al altor reziduuri rezultate în urma cernerii, măcinării și a altor metode de transformare a anumitor cereale care se încadrează la codurile NC 2302 30 10 până la 2302 40 90 și sunt originare din Algeria și Maroc sunt de 40 % din valoarea prevăzută de Tariful Vamal Comun, redusă ulterior cu 7,25 EUR pe tonă.
Articolul 3
Drepturile vamale aplicabile importurilor în Comunitate a tărâțelor, spărturilor și al altor reziduuri rezultate în urma cernerii, măcinării și a altor metode de transformare a anumitor cereale care intră sub incidența codurilor NC 2302 10 10 până la 2302 10 90, 2302 20 10, 2302 20 90 și 2302 30 10 până la 2302 40 90, originare din Egipt, sunt de 40 % din valoarea prevăzută de Tariful Vamal Comun.
Articolul 4
Articolele 2 și 3 se aplică tuturor importurilor pentru care importatorul poate face dovada că taxa la export a fost percepută de Algeria, Maroc sau Egipt, în conformitate cu articolul 21 din Acordul de cooperare cu Algeria, articolul 23 din Acordul de cooperare cu Maroc și, respectiv, articolul 20 din Acordul de cooperare cu Egiptul.
Articolul 5
Dreptul aplicabil importurilor în Comunitate de grâu dur care se încadrează la codul CN 1001 10 00, originar din Maroc și transportat direct din țara respectivă în Comunitate, este cea stabilită în temeiul articolului 10 alineatul (2) din Regulamentul (CEE) nr. 1766/92, diminuată cu 0,73 EUR per tonă.
Articolul 6
În cazul în care se încheie acorduri noi cu țările terțe menționate de prezentul regulament, Comisia adoptă modificările necesare la prezentul regulament ce decurg din noile acorduri, în conformitate cu procedura prevăzută la articolul 23 din Regulamentul (CEE) nr. 1766/92.
Articolul 7
Prezentul regulament intră în vigoare la data publicării în Jurnalul Oficial al Comunității Europene.
Se aplică de la data de 1 iulie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iulie 1999.